दिल्ली में जंतर मंतर पर पिछले दिनो दौसा के किसान गजेंद्र सिंह कल्याणवत ने पेड़ पर फांसी लगा ली थी। कई दिनो तक वह घटनाक्रम मीडिया की सुर्खियों में रहा। अब ‘आप’ नेता कुमार विश्वास के बारे में ‘जी न्यूज’ पर प्रसारित एक झूठी खबर पर मशहूर बॉलीवुड गायक सोनू निगम के एक वीडियो ट्वीट ने मामले को एक बार फिर गरमा दिया है। फेसबुक पर टिप्पणियां आ रही हैं कि ‘आम आदमी पार्टी और कुमार विश्वास के बारे में भारत के मशहूर गायक सोनू निगम ने भी सच का साथ दिया और दलाल मीडिया ज़ी न्यूज़ को आईना दिखाया।’